kardosdrur/scandi-wiki huggingface dataset:
Gerd Grubb

Gerd Grubb (født 12. februar 1939 i København) er en dansk matematiker.

Familie og uddannelse 
Gerd er datter af direktør Kjeld Tue Grubb og civilingeniøren Inger Steffensen. Gerd tog sin studentereksamen i 1956 fra Øregård Gymnasium startede derefter på Københavns Universitet og senere Århus Universitet. I 1963 blev hun mag.scient. fra Århus Universitet. Hun fortsatte som forskerstuderende i USA og blev i 1966 ph.d. ved Stanford University i Californien. I 1975 forsvarede hun disputats ved Københavns Universitet og blev den første danske kvinde herhjemme, der skrev en doktorafhandling i matematik.

Matematisk speciale 
I 1966, da hun kom hjem fra sit USA-ophold, blev hun ansat som adjunkt ved Matematisk Institut på Københavns Universitet, hvor hun siden har gjort karriere.

Både før og efter sin disputats (Halvbegrænsethed og andre egenskaber ved normale randværdiproblemer for partielle differentialoperatorer) har Gerd's speciale handlet om partielle differentialligninger. Dvs. ligninger, der f.eks. beskriver væskers bevægelse omkring et skibsskrog og luftstrømmes turbulenser omkring en flyvinge. Hun har dog kun beskæftiget sig med den såkaldte 'rene' matematik og overladt de praktiske applikationer til andre.

Igennem sin karriere har hun været produktiv og udgivet mere end 70 artikler i internationale tidsskrifter. Derudover har hun også udgivet lærebøger og værket Calculus of Pseudo-Differential Boundary Problem i 1986.

I 1975 blev hun dr.phil. og i 1988 æresdoktor ved universitetet i Reims, Frankrig.

Privatliv 
I 1969 blev hun gift med kollegaen Knud Lønsted og sammen fik de børnene Vilhelm (1974) og Lea Johanne (1976). Parret blev skilt i 1992.

Eksterne henvisninger 
 Gerd Grubb på Den Store Danske
 Gerd Grubb på Kvinfo.dk
 Gerd Grubb på Københavns Universitets hjemmeside

Matematikere fra Danmark
William Tchuameni

William Tchuameni Kouemo (født 25. december 1996) om en camerounsk professionel fodboldspiller, der spiller som angriber for den danske Superligaklub SønderjyskE.

Referencer

Eksterne henvisninger 

Angribere (fodbold)
Fodboldspillere fra SønderjyskE
Fodboldspillere fra Cameroun
Senad Jarović

Senad Jarović (født den 20. januar 1998) er en bosnisk fodboldspiller, der spiller som en angriber for SønderjyskE i den danske Superliga.

Han har også tysk statsborgerskab.

Klub karriere 
Han fik sin professionelle debut i den slovenske PrvaLiga for NK Domžale den 28. februar 2016 i en kamp mod NK Krka og scorede i sin debut.

Den 10. februar 2019 underskrev Jarović en kontrakt med SønderjyskE i den danske Superliga indtil sommeren 2022.

Referencer

Eksterne henvisninger 

 PrvaLiga profil 
 Senad Jarović WorldFootball.net
 Senad Jarović på Soccerway

Fodboldspillere fra SønderjyskE
Angribere (fodbold)
Fodboldspillere fra Bosnien-Hercegovina
Pages with unreviewed translations
Johanne Petersen Norup

Johanne Petersen Norup (2. marts 1879 i København - 22. maj 1950 på Frederiksberg) var en dansk bankassistent og forkæmper for fredssagen.

Fredssagen 
Fra begyndelsen af 1900-tallet viste Johanne interesse for fredssagen og gik tidligt ind i arbejdet i Dansk Fredsforening. I tre år var hun privatsekretær for Frederik Bajer, der var med til at stifte Dansk Fredsforening i 1882 og som fik Nobels Fredspris i 1908. I 1910 afløste hun Bajer som rådsmedlem i Bureau international de la Paix i Bern (senere i Genéve).

I 25 år sad Johanne i bestyrelsen i Dansk Fredsforenings Københavnskreds, i 3 år var hun kredsens formand og i ti år var hun sekretær i foreningens hovedbestyrelse.

Sammen med en ven stiftede hun i 1910 foreningen International fredsvenlig ungdomsgruppe, som var et forsøg på at samle ungdommen i Skandinavien, flere europæiske lande og Amerika. I 1914 skiftede foreningen navn til Pax. Pax var den første forening, der tog fredsarbejdet op blandt skolebørn. Johanne så arbejdet med denne forening som et modstykke til de mere militaristiske ungdomsbevægelser, som var i voldsom vækst i årene op til Første Verdenskrig. Til trods for gentagende ros fra Dansk Fredsforening, kæmpede Johanne en resultatløs kamp for at få den mandsdominerede forening til at øge opbakningen til ungdomsforeningen. Foreningen eksisterede frem til 1930'erne.

Johanne var ydermere medlem af Kvindernes Fredsforbund, som var blevet stiftet i 1916. Fra 1930 var hun formand for denne underforening. Hun havde også en større journalistisk virksomhed, da hun redigerede Pax' foreningsbald i årene 1914-30.

Eksterne henvisninger 
 Johanne Petersen Norup på Kvinfo.dk

Politisk involverede personer fra Danmark
Bebe Rexha

Bleta "Bebe" Rexha ([ˈblɛta ˈɾɛdʒa]; født 30. august 1989 i New York City) er en albansk-amerikansk singer-songwriter og pladeproducer. Efter hun skrev under med Warner Bros. Records i 2013 kom Eminem og Rihanna ud med deres hit-single "The Monster" (som senere modtog Grammy Award for Best Rap / Sung Performance ), som blevet skrevet a Rexha og hun har også bidraget med sangskrivning til sange indspillet af Shinee, Selena Gomez og Nick Jonas.     Rexha udgav sit debutudspil i 2015, I Don't Wanna Grow Up, der indeholdt den moderat kommercielle hit-single "I'm Gonna Show You Crazy" og "I Can't Stop Drinking About You".

Personlige liv 
Rexhas forældre var albanere. Hun er højlydt tilhænger af LGBTQ+-fællesskabet, og har beskrevet sin egen seksualitet som "flydende".

Diskografi

Studioalbummer 

 Expectations (2018)

EP'er 

 I Don't Wanna Grow Up (2015)
 All your fault: Pt. 1 (2017)
 All your fault: Pt. 2 (2017)

Television

Referencer

Eksterne henvisninger 
 Officiel hjemmeside
 

Musikere fra USA
Sangskrivere fra USA
Joh. Baunes Plads

Joh. Baunes Plads i Aarhus er en plads beliggende ved Stadion Allé, F. Vestergaards Gade og Søndre Ringgade på Frederiksbjerg. Oprindeligt mundede pladsen direkte ud i Stadion Allé som en egentlig vej, men kommunen lukkede af for biltrafik i 2015, så der nu udelukkende er forbindelse for cyklister og fodgængere.

Historie 
Pladsen blev anlagt i perioden 1920 til 1930 og navngivet i 1929 efter købmand og byrådsmedlem Frederik Carl Christian Johansen Baune, forkortet til Joh. Baune. Han startede i 1876 egen forretning med landbrugsgrovvarer. Hans dygtighed medførte, at han indtog formandsposten i bestyrelserne for Korn- og Foderstof Kompagniet, Jydsk-Engelsk Dampskibsselskab, Thomas Ths. Sabroe & Co, Hads-Ning Herreders Jernbaneselskab og Jydsk Telefon A/S. Han var 1894-99 formand for Aarhus Handelsforening og medlem af byrådet 1891-96, hvor han især var optaget af havnens udvikling.

Joh. Baune er én blandt flere lokalpolitikere, der har fået opkaldt en gade eller plads efter sig på på Frederiksbjerg.

Kilder og henvisninger 

Torve og pladser i Aarhus
Cathrine Marie Møller

Cathrine Marie Møller (1744-1811) var en dansk broderikunstner, krediteret for at indføre en metode til at skabe lys og skygge inden for broderikunsten til Danmark. I 1790 blev hun den anden kvinde indsat i Det Kongelige Danske Kunstakademi.

Tidligt liv 
Møller er barn af Hans Christian Møller og Maren Bølling. I en alder af syv blev hun sat under værgemål af sin morbror, der lod  hende uddanne i tekstilarbejde. Efter hendes konfirmation, understøttede hun sig som kammerpige og lavede broderier for penge. Hun lærte også at tegne for at gøre tekstilarbejdet lettere.

Broderi 
I 1780 blev Møller en del af F.A. Müllers husstand, der havde en stor samling gravure, der angiveligt inspirerede hendes innovation inden for broderi. Ved at bruge sort og grå skabte hun lys og skygge inden for broderibillederne. Mens denne teknik var kendt i Europa fra slutningen af det 18. århundrede, var det ikke kendt i Danmark, før hun introducerede det.

I 1789 viste direktøren for Det Danske Akademi, Johannes Wiedewelt, Møllers arbejde til akademiet uden hendes viden. I 1790 blev hun indsat som det andet kvindelige medlem af akademiet efter Magdalene Bärens.

Referencer 

Danskere i 1700-tallet
Kunstnere fra Danmark
Tekstilkunstnere fra Danmark
Kvindelige kunstnere fra Danmark
Alumni fra Det Kongelige Danske Kunstakademi
Leif Lampater

Leif Lampater (født 22. december 1982 i Waiblingen) er en cykelrytter fra Tyskland. Hans foretrukne disciplin var banecykling, hvor han har vundet medaljer ved nationale mesterskaber og World Cup. Han deltog ved de olympiske lege i 2004.

Bartko har vundet ni seksdagesløb. Han har deltaget mange gange ved Københavns seksdagesløb uden at vinde. Bedste placering er en andenplads fra 2013, mens der er kommet tredjepladser i 2012, 2014, 2015 og 2018.

Eksterne henvisninger 

 

Mandlige cykelryttere fra Tyskland
Fingerskarring

Fingerskarring er en sammenføjningsmetode hvor man fræser eller udskærer spidse tapper i enden af flere stykker træ af samme type, bredde og i tilfældige længder, der så påføres lim (fx epoxy) inden de som "fingre" griber ind i hinanden og skaber et længere stykker tømmer end de oprindelige tømmerstumper. 

Fingrenes funktion er dels at skabe en større kontaktflade mellem træstykkerne på langs af træets ved, hvilket gør at samlingen bliver mere solid, gerne mindst lige så solid som de ikke-limede dele af det færdige stykke tømmer. Dels ser samlingsmetoden også, for nogen i hvert fald, æstetisk tilfredsstillende ud, da åretegningen i de forskellige træstykker delvist bliver sammenflettet i det færdige produkt, så det ligner at byggeriet er lavet af ens hele længder tømmer uden knastfejl og maskinskader.

Se også
 Fingersamling

Snedkeri
Byggeteknik
Mellem Væggene

Mellem væggene er en dansk kortfilm fra 2018, som er instrueret og skrevet af Nicolai Af Rosenborg. Filmen er en afgangsfilm fra filmskolen "European film College". Filmen handler om en ung dreng ved navn "William" (Justin Geertsen) som oplever en gammel dames (Birgitte von Halling-Koch) sidste 20 minutter i hendes lejlighed, hvor hun har boede hele sit voksent liv før hun skal på plejehjem.

Medvirkende 
 Justin Geertsen som William 
 Birgitte von Halling-Koch som Marie 
 Alexander Stæger som Ægtemand
 Charlotte af Rosenborg som Datter

Eksterne henvisninger 
 Mellem Væggene på FilmFreeway
 

Danske film fra 2018
Kortfilm fra Danmark
Immanuelstegnet

Immanuelstegnet er en profeti i det gammeltestamentlige profetskrift Esajas’ bog kapitel 7, vers 14, hvor Esajas lover Judas konge Akaz, at Gud vil besejre hans fjender. Som et tegn på dette forudsiger Esajas, at en ung kvinde (hebraisk: almah) vil føde en søn og kalde ham Immanuel. Profetien er speciel, fordi Septuaginta, den græske oversættelse af Det Gamle Testamente, ikke skriver “ung kvinde”, men “jomfru”, hvilket i Matthæusevangeliet tolkes som en profeti om Jesu fødsel. Oversættelsen “jomfru” er da også en oversættelse mange bibeloversættelser, bl.a. King James, benytter sig af.

Historisk Kontekst 
I midten af det 8. århundrede f.Kr. belejrede Israel og dennes allierede Aram Jerusalem. Akaz modtog her profetien, hvorefter han bad Assyrien om hjælp, og de destruerede Israel. Juda blev i samme omgang en assyrisk vasalstat.

Ordlyd 
I den autoriserede oversættelse fra 1992 oversættes verset således:

Teksten burde dig snarere oversættes til: “Men Herren vil selv give jer et tegn: se den unge kvinde er med barn og skal føde en søn, og hun skal give ham navnet Immanuel.”

Referencer 

Bibel
Bibelske temaer
Hasfjorden

Hasfjorden (nordsamisk: Áknovuotna) er en fjord på Sørøya i Hasvik kommune i Troms og Finnmark  fylke i Norge. Fjorden går 6,3 kilometer mod nord til Hasfjordbotn i enden af fjorden.

Fjorden har indløb mellem Hasfjordneset i vest og Taborshamnneset i øst. Fjorden ligger lige øst for selve Hasvik. Storøya er en 2,3 km lang ø på vestsiden af fjorden. Her ligger også et par landbrug som Elnheim og Hofset. Det meste af fjorden er under  30 meters dybde, men yderst i fjorden går bunden ned mod 70 meter.

Kilder og henvisninger

Fjorde i Troms og Finnmark
Hasvik
Hohenzollern (flertydig)

Hohenzollern kan henvise til flere artikler:

Stednavne 
 Hohenzollern (bjerg) – et bjerg i delstaten Baden-Württemberg i den sydvestlige del af Tyskland.
 Hohenzollern (slot) – et slot i delstaten Baden-Württemberg i den sydvestlige del af Tyskland, beliggende på bjerget af samme navn.

Lande og territorier 
 Hohenzollern (land) – Tidligere grevskab og fyrstendømme i det sydvestlige Tyskland. Delt i fire linjer i 1576:
 Hohenzollern, uddød 1602
 Hohenzollern-Haigerloch, uddød 1634
 Hohenzollern-Hechingen, uddød 1869
 Hohenzollern-Sigmaringen
 Hohenzollern (provins) – provins i Kongeriget Preussen, også kaldet Hohenzollernsche Lande

Personer og slægter 
 Huset Hohenzollern – Et europæisk fyrstehus, der har regeret i landet Hohenzollern, Brandenburg, Preussen, Tyskland og Rumænien.

Se også 
 Hohenzollernplatz – en plads i Berlin
Sayouba Mandé

Sayouba Mandé (født 15. juni 1993) er en ivoriansk fodboldmålmand, der i øjeblikket spiller for det danske 1 divisions klub FC Helsingør.

Titler 
 Elfenbenskysten
 Africa Cup of Nations: 2015

Referencer

Eksterne henvisninger 

Målmænd (fodbold)
Fodboldspillere fra Stabæk Fotball
Deltagere ved verdensmesterskabet i fodbold 2014
Fodboldspillere fra Elfenbenskysten
Simon Bækgaard

Simon Bækgaard (født 14. oktober 1999) er en dansk professionel fodboldspiller, der spiller for FC Fredericia.

Klubkarriere 
Bækgaard startede sin karriere i Spangsbjerg IF.

Esbjerg fB 
I juni 2017 skrev Bækgaard under på en etårig kontraktforlængelse. Han fik sin debut for førsteholdet den 3. september 2017 i en 1. divisionskamp, da han startede inde og spillede de første 62 minutter, inden han blev erstattet af Mathias Kristensen i et 1-0-nederlag ude til Fremad Amager. Han forlængede atter sin kontrakt i oktober 2017 frem til sommeren 2021.

Han blev indlemmet i Esbjerg fB's førsteholdstrup i sommeren 2018 på permanent basis.

Den 7. november 2018 optrådte Bækgaard som indskifter mod SønderjyskE Fodbold i DBU Pokalen.

Referencer

Eksterne Henvisninger 

Midtbanespillere (fodbold)
Fodboldspillere fra Esbjerg fB
Fodboldspillere fra Danmark
Lasha Parunashvili

Lasha parunashvili ( ; født 14. februar 1993) er en georgisk fodboldspiller, der tidligere bl.a. har spillet som midtbanespiller for Esbjerg.

International karriere 
Parunashvili fik sin debut til landsholdet i et venskabskamp mod Usbekistan den 23. januar 2017.

Referencer

Eksterne henvisninger 

Fodboldspillere fra Esbjerg fB
Fodboldspillere fra Dinamo Tbilisi
Midtbanespillere (fodbold)
Fodboldspillere fra Georgien
Pages with unreviewed translations
Joni Kauko

Joni Kauko (født 12. juli 1990) er en finsk professionel fodboldspiller, der spiller som midtbanespiller for den indiske klub Mohun Bagan og repræsenterer Finlands landshold. Kauko blev født i Turku, Finland, hvor han spillede for det lokale ungdomshold, inden han begyndte sin seniorkarriere i Inter Turku som 17-årig i 2008. 

Kauko fik sin internationale debut for Finland i januar 2012 i en alder af 21 år. Han var en fast del af holdet, der vandt League C gruppe 2 i UEFA Nations League 2018-19.

Klubkarriere

Randers 
I juli 2016 underskrev Kauko en toårig kontrakt med den danske klub Randers FC.

Esbjerg 
I 28. juni 2018 underskrev Kauko en kontrakt med Esbjerg fB for Superligaen 2018-19.

Referencer

Eksterne henvisninger 

Personer fra Turku 
Midtbanespillere (fodbold)
Fodboldspillere fra Esbjerg fB
Fodboldspillere fra Randers FC
Fodboldspillere fra Energie Cottbus
Fodboldspillere fra FSV Frankfurt
Fodboldspillere fra FC Inter Turku
Fodboldspillere fra Finland
Deltagere ved det europæiske mesterskab i fodbold 2020
Moppe

Moppe har flere betydninger:

 Gulvmoppe (redskab)
 Mops (hund)
Marienlunds Allé (Aarhus)

Marienlunds Allé er en gade i det nordlige Aarhus beliggende mellem Skovvangsvej og Dronning Margrethes Vej i kvarteret Marienlund ved Trøjborg. Sammen med nabovejen Rugbakkevej, er gaden en del af Havebyen Skovbakken fra 1920, der også omfatter Skovfaldet og Dronning Margrethes Vej.

Havebyen er tegnet af arkitekt A. Høgh-Hansen. Marienlunds Allé og Rugbakkevej er inspireret af de engelske tanker om "havebyen" og udarbejdet for Arbejdernes Andelsboligforening. Oprindeligt blev bebyggelsen opført med 29 dobbelthuse. 

Frem til 1971 kørte der sporvogne på Marienlunds Allé.

Kilder og henvisninger 

Gader i Aarhus
Marienlunds Allé

Marienlunds Allé er et dansk vejnavn og refererer bl.a. til følgende:

 Marienlunds Allé (Aarhus)
 Marienlunds Allé (Ikast)
Karl 1. af Ungarn

Karl 1., også kendt som Karl Robert (}; ; ), (født 1288, død 16. juli 1342) var konge af Ungarn og Kroatien fra 1308 til 1342. Han var medlem af fyrstehuset Anjou og søn af Karl Martell af Anjou, der var søn af kong Karl 2. af Napoli og Maria af Ungarn, datter af kong Stefan 5. af Ungarn.

Se også 
Ungarns historie
Ungarns regenter

Referencer

Eksterne henvisninger 

Konger af Ungarn
Konger af Kroatien
Huset Anjou
Katolske monarker
Skråplanet

Skråplanet er et af verdens første boligområde der blev bygget som bofællesskab. Bebyggelsen er beliggende i Jonstrup.

Historien 
Inspireret af kronikken: "Børn skal have hundrede forældre" skrevet af Bodil Graae i Politiken 1967. Her opfordrede hun mennesker der kunne være interesserede i at danne et boligkollektiv til at kontakte hende, hvilket mange gjorde. 

Dette blev startskuddet til at arkitekt Jan Gudmand Høyer førte en gruppe interesserede sammen for at drøfte boligsituationen. De ville gerne udvikle et alternativ til parcelhusbyggeriet. Man skulle bo tættere sammen og også have adgang til fælles faciliteter som mødelokaler, legepladser og sportsanlæg. Gruppen fandt en samlet grund i Jonstrup – den som huser Skråplanet i dag. En del af gruppen faldt fra og dannede bofællesskabet Sættedammen i Hammersholt.

Skråplanet og Sættedammen blev i de første år bofællesskabspionerer og modtog mange grupper af interesserede studerende, forskere og turister fra hele verden.

Byggeri 
Byggeriet Skråplanet er tegnet af arkitekt Jan Gudmand-Høyer, og består af 33 selvstændige ejerboliger, et stort fælleshus, svømmebassin, tennisbane samt fællesområder. Grundtanken var at byggeriet udvendigt skulle være enkelt, men indvendigt have gode rumlige kvaliteter og bedre lysindfald, samt genskabe de gamle landsbyers familiære forhold beboerne imellem.

Miljø 
Fælleshus og fælles faciliteter danner rammer for en lang række fælles aktiviteter. Den vigtigste af disse er sandsynligvis fællesspisningen, som beboerne kan deltage i 1-5 gange pr. uge. Af andre aktiviteter kan nævnes Høstfest, Fastelavn, Spiseklubber i hjemmet, diverse fester og avisen Skråbladet, som er udkommet ugentligt siden Skråplanets opførelse.

Kilder 
 https://skraaplanet.com
 https://www.vaerloesehistorie.dk/svend-erik-skovlund.html
 http://www.arkark.dk/building.aspx?buildingid=4064
 https://www.cohousing.org/sites/default/files/attachments/denmark_retrospective.pdf 
 https://newspitalfields.wordpress.com/2016/02/10/introduction-to-co-housing-in-denmark/
 https://books.google.dk/books?id=KhANWc_EcZMC&pg=PA41&lpg=PA41&dq=cohousing+skråplanet&source=bl&ots=LDCNK_XFLj&sig=ACfU3U1XBEnGJ3G1Pu4hm7F-tlYgrPpPbQ&hl=da&sa=X&ved=2ahUKEwi5-Mq--L3gAhWrwsQBHXjwBcsQ6AEwCXoECAkQAQ#v=onepage&q=cohousing%20skråplanet&f=false
 http://www.samenhuizen.net/cohousingdk/deel2/II21.htm 

Kollektiver
Bygninger, konstruktioner og anlæg i Furesø Kommune
Marienlundsvej (Aarhus)

Marienlundsvej i Aarhus er en skovvej mellem Dronning Margrethes Vej ved bydelen Trøjborg og Østre Skovvej i Riis Skov. Ved Østre Skovvej ligger Riis Skov-pavillonen (opført i 1869) der i dag fungerer som Aarhus Vandrerhjem. Følger man skovvejen rundt i svinget, bliver den til Salonvejen og går i retning af stranden og Aarhus Bugten.

I Marienlundsvejs modsatte ende, ved Marienlund og Dronnings Margrethes Vej, finder man en iskiosk beliggende under skovens træer.

Kilder og henvisninger 

Gader i Aarhus
Marienlundsvej

Marienlundsvej er et dansk vejnavn og refererer bl.a. til følgende:

 Marienlundsvej (Aarhus)
 Marienlundsvej (Præstø)
 Marienlundsvej (Silkeborg)
Bjørneangrebet i Sankebetsu 1915

Bjørneangrebet i Sankebetsu 1915, er det væreste bjørneangreb i Japans historie. Det fandt sted i perioden fra den 9. til den 14. december 1915 omkring den lille landsby Sankebetsu på øen Hokkaido i det nordlige Japan.

7 mennesker døde, da en brun bjørn kaldet Kesagake gik amok. Bjørnen dræbte først en baby, og en kvinde. Først den 14. december, lykkes det en gruppe mænd, at skyde og dræbe bjørnen.

Filmatisering 
I 1980 blev der lavet en film om angrebet ved navn Yellow Fnags.

Referencer 

Begivenheder i 1915
Japans historie
Kosmorama (biograf i Skælskør)

Kosmorama er en biograf i Skælskør i Sydvestsjælland. Den ligger midt i byen på Algade.

Biografen tilstræber at mindst 60 % af de film, som vises, skal være ikke-amerikanske.

Historie 
Biografen blev grundlagt i 1925 af J. W. Danwøgg. Han søn, Kaj Danwøgg, overtog ved faderens død i 1940. På dette tidspunkt havde den 190 plads, og i 1951 blev salen fornyet og igen i 1961 fik den plads til 209 gæster. Han drev den frem til 1967, hvor rejsebiografdirektør Kurt Kilde overtog den. Kilde forlod biografen igen i 1971 for at styre Scala i Næstved og Steen Melgård Petersen overtog. Han drev den frem til 1980, hvor Niels Lassen blev direktør, men han blev kun indtil oktober 1981, hvor Jens Erslev fra Slagelse overtog. Erslev opgav dog i 1984 og lukkede biografen. Der blev stiftet en biografforening i Skælskør med  Anne Hinsch som formand og i 1988 genåbnede biografen. I 2011 kunne biografen vise sin første digitale film.

Referencer

Eksterne henvisninger 
 

Biografer i Danmark
Bygninger, konstruktioner og anlæg i Slagelse Kommune
Skælskør
Etableret i 1925
En værdig mand

En værdig mand er en dansk prisvindende kortfilm, instrueret af Kristian Håskjold efter manuskript af Marianne Lentz, med Troels Lyby i hovedrollen. Filmen blev spået til at blive nomineret til en Oscar, fordi den havde vundet "Bedste Kortfilm" på Odense International Film Festival  samt prisen "Bedste Europæiske Kortfilm" ved "Leuven International Short Film Festival". Det fik filmen til at blive kvalificeret til en Oscar til Oscaruddelingen 2020 og longlisted til European Film Awards 2019.

Handling 
Nat efter nat arbejder Erik (Troels Lyby) alene i sit bageri. Hans eneste selskab er "Radio Møllen" som er et natte radioprogram, som han hele tiden forsøger at komme igennem til via hans telefon for at blive koret som "Ugens Joker". Han er gradvist blevet mere og mere fjern fra sin familie, og alle hans bestræbelser på at genskabe forbindelsen virker forgæves. En voksende depression smider Erik ind i modvind, der til sidst kulminerer i et desperat råb om hjælp.

Priser/Nomineringer

Medvirkende 

 Troels Lyby som Erik                           

 Marina Bouras som Hanne

 Milo Campanale som Rune

 Sofya rose Johnson 

 Annika Rössler

 Mads Minik Christensen

 Christine Hansen

 Ditlev Ulriksen

 Kate Henriques 

 Astrid Yde Kammersgaard 

 Zafinia vang Piculell

 Justin Geertsen som Mads

 Teddy

Referencer

Eksterne henvisninger 
 
 En værdig mand på Facebook
 En værdig mand  på Filmmagasinet Ekko

Kortfilm fra Danmark
Danske film fra 2018
Dramafilm fra Danmark